รายการตรวจสอบการสัมภาษณ์งาน

คุณคุมการสัมภาษณ์ไว้ได้อยู่หมัดแล้ว ตอนนี้ ถึงเวลาพิชิต! ใช้รายการตรวจสอบต่อไปนี้เพื่อให้มั่นใจว่าคุณเตรียมตัวพร้อมแล้วเพื่อทำให้ว่าที่นายจ้างคนใหม่ประทับใจ

เตรียมตัวสำหรับการสัมภาษณ์

☐	วิจารณ์ประวัติย่อของคุณ ถ้าคุณไม่ได้แก้ไขประวัติย่อมาระยะหนึ่งแล้ว ให้พิจารณาแก้ไขใหม่ให้ดูเป็นมืออาชีพเพื่อให้ผู้อ่านประทับใจ

☐	ตรวจทานคำอธิบายตำแหน่งงาน สร้างรายการคุณลักษณะและทักษะที่บริษัทกำลังมองหา

☐	ระบุว่าทักษะเฉพาะตัวของคุณทำให้คุณเป็นผู้สมัครชั้นเลิศอย่างไร

☐	ค้นคว้าเกี่ยวกับบริษัท ตรวจสอบเว็บไซต์ รีวิวของพนักงาน และบทความในสื่อสิ่งพิมพ์เฉพาะของอุตสาหกรรม

☐	ฝึกซ้อมการสัมภาษณ์จำลอง ครอบครัวและเพื่อนๆ พร้อมที่จะช่วยเหลือคุณ

☐	วางแผนการเดินทาง คุณใช้เวลาเดินทางไปยังบริษัทนานแค่ไหน คุณจะเดินทางอย่างไร

☐	พิจารณาเลือกชุดสำหรับการสัมภาษณ์ ดูให้แน่ใจว่าเหมาะกับตำแหน่งงาน

☐	จัดเตรียมรายชื่อบุคคลอ้างอิงพร้อมรายละเอียดติดต่อ

☐	สร้างแฟ้มผลงานของทักษะการทำงานและการพัฒนาล่าสุด

☐	จัดเตรียมรายการคำถามเฉพาะสำหรับบริษัทที่แสดงให้เห็นว่าคุณสนใจและได้ค้นคว้าเกี่ยวกับองค์กร

ก่อนวันสัมภาษณ์

☐	ตรวจสอบให้มั่นใจว่าคุณซักรีดชุดสำหรับการสัมภาษณ์เรียบร้อยแล้ว

☐	เตรียมอุปกรณ์ฉุกเฉิน ได้แก่ ผ้าเช็ดหน้า กระดาษชำระ หวีหรือแปรง ร่ม แปรงแต่งหน้า และลูกอมระงับกลิ่นปาก

☐	ตรวจสอบเส้นทางซ้ำอีกครั้ง ลองซ้อมเดินทาง ถ้าจำเป็น

☐	รวมเอกสารทั้งหมดของคุณไว้ด้วยกัน ได้แก่ แฟ้มผลงาน ประกาศนียบัตร บัตรสมาชิกอุตสาหกรรม ใบอนุญาตขับขี่ บัตรประกันสังคม และสำเนาประวัติย่อหลายๆ ฉบับ

☐	นอนหลับพักผ่อนให้สนิท

วันสัมภาษณ์

☐	ออกจากบ้านโดยเผื่อเวลาไว้ ไปถึงสถานที่สัมภาษณ์ 10-15 นาทีก่อนเวลา

☐	ปิดเสียงโทรศัพท์มือถือของคุณ

☐	ห้ามเคี้ยวหมากฝรั่ง รับประทาน หรือดื่มน้ำระหว่างการสัมภาษณ์

☐	สุภาพและเป็นมิตรกับพนักงานต้อนรับหรือใครก็ตามที่คุณพบก่อนการสัมภาษณ์

☐	ทักทายผู้สัมภาษณ์โดยการเรียกชื่อ จับมือ และแนะนำตนเอง

☐	ฟังและโต้ตอบกับผู้สัมภาษณ์ของคุณ ยิ้มและระมัดระวังภาษากายของคุณ

☐	ตอบคำถามทั้งหมดอย่างตรงไปตรงมา

☐	ถามคำถามเฉพาะเกี่ยวกับตำแหน่งงานและบริษัทที่คุณเตรียมไว้

☐	หลีกเลี่ยงการพูดคุยเกี่ยวกับเงินเดือน สวัสดิการ หรือวันลาพักร้อน เรื่องเหล่านี้สามารถพูดคุยกันได้ในภายหลังหรือหลังจากได้รับข้อเสนอแล้ว

☐	จบการสัมภาษณ์ด้วยการแสดงความประสงค์จะทำงานดังกล่าว สอบถามเกี่ยวกับขั้นตอนถัดไป และเวลาที่ผู้สัมภาษณ์คาดว่าจะใช้ในการตัดสินใจ

☐	ขอนามบัตรจากผู้สัมภาษณ์เพื่อให้มั่นใจว่าคุณมีข้อมูลติดต่อ

หลังการสัมภาษณ์

☐	จดประเด็นสำคัญของการสัมภาษณ์ทันที

☐	ส่งจดหมายขอบคุณให้กับผู้สัมภาษณ์ทุกคนภายใน 24 ชั่วโมง นี่คือโอกาสในการแสดงออกว่าคุณสนใจและพิสูจน์ว่าคุณคือผู้สมัครที่เหมาะกับตำแหน่งงาน

☐	ติดต่อผู้สัมภาษณ์ ถ้าคุณไม่ได้รับผลภายในกรอบเวลาที่กำหนดไว้